

**H O T Ă R Â R E**

**privind acordarea mandatului special reprezentantului Județului Cluj în**

**Adunarea Generală a Asociației de Dezvoltare Intercomunitară** **Eco-Metropolitan Cluj pentru a vota aprobarea proiectului de hotărâre înscris pe Ordinea de zi a ședinței din data de 14.07.2023**

Consiliul Judeţean Cluj întrunit în şedinţă extraordinară;

Având în vedere Proiectul de hotărâre înregistrat cu nr. 126 din 7.07.2023 privind acordarea mandatului special reprezentantului Județului Cluj în Adunarea Generală a Asociației de Dezvoltare Intercomunitară Eco-Metropolitan Cluj pentru a vota aprobarea proiectului de hotărâre înscris pe Ordinea de zi a ședinței din data de 14.07.2023, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 27806/07.07.2023; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 27807/07.07.2023 şi de Avizul cu nr. 27806 din 10.07.2023 adoptat de Comisia de specialitate nr. 2, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de prevederile :

* art. 17 alin. (1) din Anexa nr. 3 ”Document de poziție privind modul de implementare a Proiectului „Sistem De Management Integrat al Deşeurilor în Judeţul Cluj” (acord) la Hotărârea Consiliului Județean Cluj nr. 189/2010 privind aprobarea unor măsuri de organizare şi funcţionare a Asociaţiei de Dezvoltare Intercomunitară ECO-METROPOLITAN Cluj, modificată și completată prin Hotărârea Consiliului Județean Cluj nr. 137/2019;
* Hotărârii Consiliul Județean Cluj nr. 49/2019 pentru stabilirea unor măsuri privind delegarea gestiunii activităților de colectare, transport și transfer deșeuri în cadrul Proiectului ”Sistem de Management Integrat al Deşeurilor în Judeţul Cluj”, modificată și completată prin Hotărârea Consiliului Județean Cluj nr. 137/2019;
* Hotărârii Consiliul Județean Cluj nr. 177/2020 privind aprobarea Planului Județean de Gestionare a Deșeurilor în Județul Cluj;
* Hotărârii Consiliul Județean Cluj nr. 127/2022 privind aprobarea încheierii unui act adițional la Documentul de poziție privind modul de implementare a Proiectului ”Sistem de Management Integrat al Deșeurilor în Județul Cluj ” (ACORD) încheiat de membrii Asociației de Dezvoltare Intercomunitară ECO-METROPOLITAN Cluj la data de 28.07.2010;
* Hotărârii Consiliului Județean Cluj nr. 124/2023 privind acordarea mandatului special reprezentantului Județului Cluj în Adunarea Generală a Asociației de Dezvoltare Intercomunitară Eco-Metropolitan Cluj pentru a vota aprobarea unor proiecte de hotărâre cuprinse pe Ordinea de zi a ședinței din data de 29.06.2023;

Luând în considerare dispozițiile:

* art. 2 și ale art. 3 alin. (2) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;
* art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. d) și alin. (5) lit. i) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 6 alin. (1) lit. k) și l) și alin. (3), ale art. 9 alin. (1) lit. g), ale art. 28^6 alin. (1) și (6) și ale art. 28^8 din Legea serviciului de salubrizare a localităților nr. 101/2006, republicată, cu modificările și completările ulterioare;
* art. 8 alin. (3) lit. k) din Legea serviciilor comunitare de utilități publice nr. 51/2006, republicată, cu modificările și completările ulterioare;
* art. 17 alin. (5) lit. i) din Ordonanța de urgență a Guvernului nr. 92/2021 privind regimul deşeurilor, aprobată cu modificări și completări prin Legea nr. 17/2023, cu modificările și completările ulterioare;
* Ordinului Președintelui **Autorității Naționale de Reglementare pentru Serviciile Comunitare de Utilități Publice** nr. 640/2022 privind aprobarea Normelor metodologice de stabilire, ajustare sau modificare a tarifelor pentru activitățile specifice serviciului de salubrizare a localităților;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1**. Se acordă mandat special Președintelui Consiliului Județean Cluj, în calitate de reprezentant de drept al Județului Cluj, pentru a vota în cadrul Adunării Generale a Asociației de Dezvoltare Intercomunitară Eco-Metropolitan Cluj, în ședința din data de 14.07.2023,aprobarea *Proiectului de hotărâre privind aprobarea modificării tarifelor pentru serviciile prestate de Supercom S.A. în baza Contractului de delegare prin concesiune a gestiunii activităţilor de colectare şi transport a deşeurilor în Județul Cluj (Lotul 1) nr. 1111/24.08.2022, precum și a modificării tarifelor distincte pentru gestionarea deşeurilor pentru Lotul 1, așa cum au fost aprobate prin Hotărârea ADI ECO-METROPOLITAN CLUJ nr. 5/29.06.2023,* cuprins în **anexa** care face parte integrantă din prezenta hotărâre.

**Art. 2.** Cu ducerea la îndeplinire a prezentei hotărâri se încredințează Președintele Consiliului Județean Cluj, în calitate de reprezentant de drept al Județului Cluj în cadrul Adunării Generale a Asociației de Dezvoltare Intercomunitară Eco-Metropolitan Cluj, sau după caz, persoana desemnată să exercite această calitate.

**Art. 3.** Prezenta hotărâre se comunică Președintelui Consiliului Județean Cluj; domnului Mînzat Marius Dorel – vicepreședinte al Consiliului Județean Cluj; Direcţiei Dezvoltare și Investiții; Asociației de Dezvoltare Intercomunitară Eco-Metropolitan Cluj, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet [www.cjcluj.ro](http://www.cjcluj.ro).

 **Contrasemnează:**

 p. **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 129 din 13 iulie 2023**

*Prezenta hotărâre a fost adoptată cu 25 de voturi “pentru” și 6 voturi ”împotrivă”, iar un membru al Consiliului județean nu a votat, fiind astfel respectate prevederile legale privind majoritatea de voturi necesară.*